Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 323/14/8806	Košice, 1.8.2014
EEČ : 2-65-200-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v období 01. 11. 2003 do 27. 05. 2013 neprispieval na výživu svojich detí Juliane a Pavlovi aj napriek, že mu táto povinnosť vyplýva z rozsudku Okresného súdu Košice - okoli sp. zn. 11C/633/1992 zo dňa 29. 03. 1993, čím mu takto vznikol dlh na výživnom vo výške 3.379,15 €,  

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľky OR PZ OKP Košice - okolie sp. zn. ORP-205/1-VYS-KS-2014 zo dňa 29. 04. 2014 bolo vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe,  ako je to uvedené vo výrokovej časti tohto uznesenia. 

	V priebehu konania bolo zistené, že obvinený žije túlavým spôsobom života a dňa 27. 06. 2014 bolo trestné stíhanie prerušené, pričom po obvinenom bolo vyhlásené pátranie. Dňa 08. 07. 2014 sa dostavila bez predvolania na výsluch svedkyňa XXXXX, ktorá uviedla, že koncom mesiaca jún 2014     obv. XXXXX zomrel. 

	Zo správy matriky Mestského úradu mesta XXXXX vyplýva, že XXXXX zomrel dňa 24. 06. 2014.

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Tr. poriadku. Podľa § 9 ods. 1 písm. d) Tr. poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené, proti tomu, kto zomrel. 

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor